stanford-oval/wikipedia huggingface dataset:
Cristian Balaj
Aiheesta muualla

Balajin esittely Football-Lineups.com-sivustolla (englanniksi)
Minuuttivalssi

Frederic Chopin-Trois Valses Op. 64 No. 1 Des-Dur
Pianisti Muriel Nguyen Xuan
Äänitiedostojen kuunteluohjeet
Minuuttivalssi op. 64 nro 1 (ransk. Valse minute 'pikkuvalssi') on Frédéric Chopinin soolopianolle säveltämä valssi Des-duuri.
Minuuttivalssin tempomerkintä on "molto vivace". Kappale sävellettiin vuosina 1846–1847 ja julkaistiin Trois valses -kokoelman ensimmäisenä osana. Nimestään huolimatta Minuuttivalssi kestää esitettynä tyypillisesti puolestatoista kahteen minuuttia.
Minuuttivalssi omistettiin Madame la Comtesse Delphine Potockalle. Chopin ajatteli alun perin antaa teokselleen nimeksi Petit Chien ("Pieni koira").
Minuuttivalssia käytetään BBC:n radio-ohjelman Just a Minute teemasävelmänä. Viihdelaulaja Marion Rung levytti vuonna 1969 humoristisen lauluversion Chopinin kappaleesta. Minuuttivalssi soi myös Jean Renoirin elokuvassa Pelin säännöt (1939).
Captain Harlock

| Captain Harlock |
| --- | --- |
宇宙海賊キャプテンハーロッ   (Uchū Kaizoku Kyaputen Hārokku)
Genre: Avaruusooppera 
Manga
Tekijä: Leiji Matsumoto
Julkaisija: Akita Shoten
Sarjajulkaisulehti: Play Comic
Ensimmäinen painatus: tammikuu 1977 – tammikuu 1979
Kirjojen lukumäärä: 5 
TV-anime
Ohjaaja: Rintaro
Studio: Toei Animation
Lähetyskanavat:  TV Asahi
Alkuperäinen lähetyskierros: 14. maaliskuuta 1978 – 13. helmikuuta 1979
Jaksojen määrä: 42 
Captain Harlock (jap. 宇宙海賊キャプテンハーロッ, Uchū Kaizoku Kyaputen Hārokku) on Leiji Matsumoton kirjoittama ja piirtämä mangasarja, jota julkaistiin Akita Shotenin julkaisemassa Play Comic -lehdessä vuosina 1977–1979. Vuonna 1978 manga sovitettiin televisioon Rintaron ohjaamana ja Toei Animationin tuottamana. Tietokoneanimoitu elokuvasovitus julkaistiin vuonna 2013 nimellä Harlock: Space Pirate.
Aiheesta muualla

Space Pirate Captain Harlock (manga)  Anime News Networkissa (englanniksi)
Space Pirate Captain Harlock (anime)  Anime News Networkissa (englanniksi)
Metsäojitus

Metsää ojitetaan caterpillarin vetämällä auralla Limingan osuusmeijerin metsäalueilla Koskelankylän reunamilla Limingassa 1961.
Metsäojitus on termi, joka viittaa pääasiassa soiden kuivattamiseen ojittamalla.
Tarkoitus

Vesilain mukaan ojitus on alueen käyttöä haittaavan veden poisjohtamista. Metsäojitus palvelee metsätaloutta. Ennen muuta sillä pyritään lisäämään puiden kasvualustan hapellisuutta säätelemällä maan vesipitoisuutta. Ilmanvaihdon varmentamisen ohella pohjaveden pinnan tasoa laskemalla saadaan puiden juurille lisää syvyyttä ja samalla puille ravinteita paksummasta maakerroksesta. Metsäojituksen seurauksena myös puun korjuuolosuhteet usein paranevat.
Periaate

Suometsien ojituksessa käytetään sekä avo-ojia että salaojia. Ojastot rakentuvat ojitusalueelle haarautuvista kuivatusojista eli sarkaojista, jotka tuovat vettä aluetta halkovaan kokoojaojaan. Sarkaojia ympäröi aluetta kiertävä niskaoja, valtaoja taas siirtää veden pois alueelta. Avo-ojat ovat yleensä syvyydeltään 60 sentistä metriin. Aina 1950-luvulle saakka ojitus tehtiin Suomessa pääosin lapiotyönä. Nämä ojat ovat säilyneet hyväkuntoisina.
Sodan jälkeen kokeiltiin lyhyen ajan ojitusta räjäyttämällä, mutta tulokset olivat huonot ja menetelmästä luovuttiin. Ojajyrsin kehitettiin 1960-luvulla. Sillä syntyi kapeita ojia ja se sopi parhaiten kivettömille ja paksuturpeisille maille, mutta käyttö jäi vähäiseksi. Eniten käytetty ojitustapa 1950-luvun puolivälistä 1960-luvun loppupuolelle oli auraus, menetelmänä nopea ja edullinen. Kuivatustulokset eivät kuitenkaan olleet parhaat mahdolliset mm. aurauspalteiden takia. Ojien kokoa oli lisäksi vaikea muuttaa ja ojien risteyskohdat piti viimeistellä lapiolla tai kaivurilla.
Niin sanottu konekaivuu eli traktorikaivurilla tehty ojitus tuli Suomessa vallitsevaksi 1960-luvun lopussa; se on nopea ja joustava työtapa. Muotokauhalla saadaan haluttu ojan muoto ja koko. Ojanteko kaivinkoneella on yleisimpiä tapoja nykyään, varsinkin kunnostusojituksissa. Kaivinkone on traktoria tehokkaampi, esimerkiksi koska se pyörii akselinsa ympäri ja voi kulkea kunnostettavan ojan päällä.
Kritiikki ja luonnonsuojelu

Metsäojitusta on myös kritisoitu, muun muassa siten, että se pilaa tai tuhoaa suon ekosysteemejä ja hillapaikkoja, likaa vesistöjä ja hävittää kalojen kutupaikkoja, karkottaa riistan sekä vapauttaa turpeesta hiiltä ilmakehään. Suuret ojat haittaavat myös retkeilyä ja marjastusta toimimalla kulkemisen esteinä maastossa. Varsinkin soiden ojituksen metsätaloudellisia etuja on arvosteltu toteamalla, että se on kallista, eikä silti tuota kunnon puustoa.
Ojien kaivumaista lähteekin aina kiintoainesta, joka voi aiheuttaa erilaisia haittoja pintavesistöissä. Ojituksen yhteydessä kiintoaines pyritään sitomaan erilaisin keinoin, kuten kaivujärjestyksen ja -suunnan valinnoilla, lietekuopilla, tekemällä kaivukatkoja sekä rakentamalla pintavalutuskenttiä ja sakeutusaltaita. Ojituksessa vapautuu kiintoainesten lisäksi ravinteita (typpi, fosfori, kalium), joiden huuhtoutumisen estäminen on vaikeampaa.
Ojitusta rajoittavat nykyään mm. (PEFC-metsäsertifiointi), luonnonsuojelulain suojelemat metsätyypit sekä metsälain määrittelemät erityisen tärkeät tai muuten arvokkaat elinympäristöt.
Metsäojitus Suomessa

Jokia ja järviä kuivatettiin Suomessa jo 1800-luvulla, mutta varsinainen metsäojittaminen alkoi vasta 1850-luvun paikkeilla. Valtion tukemaa metsäojitusta on toteutettu 1900-luvun alusta.
Metsäinventoinnin perusteella suometsien kokonaistilavuus oli vuodesta 1951 vuoteen 1953 tehtyjen selvitysten mukaan noin 250 miljoonaa kuutiota ja vuosien 1986–1994 inventoinnin mukaan 365 miljoonaa kuutiometriä. Kokonaiskasvu oli siis lähes kaksinkertaistunut kyseisenä aikana.
Nykyisin pääosa metsäojittamisesta on kunnostusojitusta, jossa vanhoja ojituksia isonnetaan ja parannetaan.  Kunnostuksen syynä ovat mm. että ajan myötä ojien ympäristöjen maakerrokset painuvat, kasvillisuus tai hakkuutähteet tukkivat ojia, ojien luiskat sortuvat tai ojat syöpyvät tai liettyvät. Kunnostusta voidaan tehdä perkaamalla eli vanhojen ojien puhdistuksella ja syventämisellä, tai täydennysojituksella vanhojen ojien väliin. Perkaus on halvempaa, täydennysojitus saattaa lisäksi hankaloittaa puunkorjuuta ja pienentää kasvualaa.
Osia ojitetuista suometsistä on ennallistettu, esimerkiksi Olvassuon luonnonpuiston alueella Utajärvellä on ennallistettu suon laitaan aikoinaan kaivettuja suuria valtaojia.
Aiheesta muualla

Metsäojitus - virtuaalisuo (Arkistoitu – Internet Archive) (viitattu 25.4.2009)
Ojitustyö räjäyttämällä käynnissä 1950.
Sammaloitunut ja vesakoitunut metsäoja Utajärven Sanginkylässä.
Ennallistettu valtaoja Olvassuon luonnonpuistossa Utajärven Juorkunassa.
Mir Bəşir Qasımov

ir Bəşir Qasımov vuonna 1946.
Mir Bəşir Fəttah oğlu Qasımov (ven. Мир Башир Фаттах оглы Касу́мов, Mir Bašir Fattah ogly Kasumov, 1879 Täbrizin vilajeetin Dašbulahin kylä – 23. huhtikuuta 1949 Baku) oli azerbaidžanilainen neuvosto- ja puoluejohtaja.
Mir Bəşir Qasımov syntyi köyhän talonpojan perheeseen. Hän liittyi bolševikkipuolueeseen vuonna 1905 ja osallistui vuosien 1905–1907 vallankumoustapahtumiin Bakussa. Vuonna 1920 hänet valittiin Azerbaidžanin kommunistipuolueen keskuskomitean ja Bakun vallankumouskomitean jäseneksi. Vuosina 1921–1924 ja 1931–1935 Qasımov työskenteli Azerbaidžanin SNT:n toimeenpanevan keskuskomitean varapuheenjohtajana ja vuosina 1937–1938 sen puheenjohtajana. Vuosina 1935–1937 hän oli tasavallan sosiaalihuollon kansankomissaari. Vuosina 1938–1949 Qasımov toimi Azerbaidžanin korkeimman neuvoston puhemiehistön puheenjohtajana. Hän oli myös Neuvostoliiton korkeimman neuvoston edustaja ja puhemiehistön varapuheenjohtaja.
Qasımov on palkittu kahdella Leninin kunniamerkillä. Tərtərin kaupunki kantoi hänen nimeään vuosina 1949–1991.
Michael Tippett

Michael Kemp Tippett (2. tammikuuta 1905 – 8. tammikuuta 1998) oli englantilainen säveltäjä.
Tippett syntyi Lontoossa ja opiskeli sävellystä Ralph Vaughan Williamsin johdolla sekä orkesterinjohtoa Adrian Boultin johdolla. Hän aloitti uransa 1920-luvulla johtamalla oopperoita ja amatöörikuoroja.
Tippett sävelsi viisi jousikvartettoa, neljä konserttoa, neljä sinfoniaa, viisi oopperaa ja vokaalimusiikkia. Hän julkaisi vanhemmalla iällään omaelämäkerran Those Twentieth Century Blues (1991).
Tippett oli avoimesti homoseksuaali. Hän sairastui pahaan keuhkokuumeeseen Tukholmassa syksyllä 1996 mutta kykeni palaamaan kotiinsa, jossa hän kuoli levollisesti 93-vuotiaana.
Kirjallisuutta

Gloag, Kenneth & Jones, Nicholas (toim.): The Cambridge Companion to Michael Tippett.  Cambridge:  Cambridge University Press, 2013.  ISBN 978-1-107-02197-6.  (englanniksi)
Daphniphyllaceae

| Daphniphyllaceae |
| --- | --- |
 Daphniphyllum macropodum
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Rosanae
Lahko::  Saxifragales
Heimo::  Daphniphyllaceae  Mül.Arg., nom. cons.
Suvut
 Daphniphyllum Blume 
Katso myös
   Daphniphyllaceae Wikispeciesissä   Daphniphyllaceae Commonsissa 
Infobox OKNimi-testi OK: 
Daphniphyllaceae on kasviheimo koppisiemenisten Saxifragales-lahkossa. Heimon ainoa suku on Daphniphyllum.
Tuntomerkit

Kasvit ovat ainavihantia ja karvattomia puita tai pensaita, joihin kerääntyy alumiinia, ja jotka sisältävät eräitä iridoideja ja alkaloideja. Lehdet sijaitsevat valekiehkuroissa kierteisesti ja ovat ehytlaitaisia, sulkasuonisia ja korvakkeettomia, usein alta harmahtavia; ruotien pituus vaihtelee samassakin versossa. Pienet kukat ovat perällisiä, yksineuvoisia ja sijaitsevat huiskilomaisissa kukinnoissa. Kehä on yksikiehkurainen ja enemmän tai vähemmän verhiömäinen, siinä on 2–6 lehteä; joskus kukka on kehätön. Hedekukassa on 5–24 hedettä, joiden ponnet avautuvat raoilla; joskus on myös joutoheteitä. Emikukassa on eri- tai yhdislehtinen kehä tai kehä puuttuu, toisinaan joutoheteitä ja yhdislehtinen kehänpäällinen sikiäin, jossa on 2–4 emilehteä ja kärki- tai aksiletyyppinen istukka tai laitaistukat. Vartalot ovat lyhyitä ja käyriä, luotit melko massiivisia monisoluisine ulokkeineen. Kutakin emilehteä kohden on sikiäimessä yksi tai tavallisemmin kaksi riippuvaa siemenaihetta. Hedelmä on yksisiemeninen luumarja. Siemenissä on niukka perispermi eli ulkovalkuainen ja lyhyt alkio. Joskus esiintyy monialkioisuutta.
Levinneisyys

Heimo/suku kasvaa Itä-Aasiasta Malaijien saaristoon ulottuvalla alueella.
Luokittelu

Daphniphyllaceae ja sen ainoa suku Daphniphyllum sisältää kymmenen lajia. Niiden systemaattinen asema on ollut epävakaa: joskus niitä on pidetty esim. tyräkkikasvien (Euphorbiaceae) tai heimon Balanopaceae sukulaisina. Nykykäsityksen mukaan ne ovat katsurakasvien (Cercidiphyllaceae) sisarryhmä Saxifragales-lahkon evoluutiopuussa.
Mir Arab -madrasa

Madrasa Mir-i-Arab Buharassa
Mir Arab tai Mir-i-Arab (arab. مير عرب‎, mīr ‘arab) on nykyisen Uzbekistanin alueella sijaitsevaan Buharaan vuonna 1526 tai 1536 rakennettu madrasa. Neuvostoviranomaiset sulkivat sen 1920-luvulla, mutta avasivat uudelleen vuonna 1945, jolloin siitä tuli Neuvostoliiton tärkein ja pitkään ainoa imaamikoulu. Madrasasta tuli Neuvostoliiton näyteikkuna muslimimaiden suuntaan ja samalla paikka, jossa islamia muokattiin neuvostoliittolaisiin arvoihin sopivaksi.
Merirosvoliittouma Apinatarha

Vasemmalta oikealle: Mashira, Shoojoo & Montblanc Cricket
Merirosvoliittouma Apinatarha (猿山連合, Saruyama Rengō) on fiktiivinen liittouma kolmen merirosvokapteenin välillä One Piece manga- ja animesarjassa. Joukon johtaja on Montblanc Cricket ja hänen tovereitaan ovat ”hylynnostajakingi” Mashira ja hänen isoveljensä ”merentutkijakingi” Shoojoo.
Cricket saapui Jayan saarelle vuosia ennen Olkihattuja. Hän oli ennen merirosvokapteeni, mutta erosi miehistöstään jäädessään saarelle. Cricketin tarkoituksena oli lyötää kultaa, jotta puhdistaisi oman, ei esi-isänsä Montblanc Norlandin maineen. ”Valehtelija” Norlandin teorian mukaan kultainen kaupunki oli uponnut meren pohjaan. Myöhemmin Cricket tapasi Norlandista tehdyn kuvakirjan fanit Mashiran ja Shoojoon, jotka halusivat auttaa Cricketiä löytämään kaupungin.
Mashira ja hänen miehistönsä ovat hylynnostospesialisteja joille minkään laivan nosto ei ole ongelma, kun taas Shoojoo miehistönsä kanssa taitavat kaikuluotauksen ja löytävät kaikujen avulla uponneita tavaroita. Jaya on heidän tukikohtansa ja he terrorisoivat Jaya-saaren meriympäristöä. He taistelevat kaikkia vastaan jotka asettuvat kultakaupungin löytämisen tielle.
Lopulta selvisi, että heidän etsimänsä kultakaupunki sijaitsikin taivaalla. Luffy todisti tämän kolauttamalla kultakelloa, jonka soitto kuului sinimerelle asti.
Osa tarinassa

Ensimmäisenä Olkihatut tapasivat Mashiran joka aikoi nostaa meren pohjasta taivaalta pudonneen laivan. Shoojoon he tapasivat matkalla Cricketin talolle. Olkihatut ottivat yhteen molempien kanssa, mutta heistä tuli ystäviä kun Olkihatut pelastivat Montblanc Cricketin sukeltajantaudilta. Merirosvoliittouma Apinatarha auttoi Olkihattuja pääsemään taivassaarelle. Mutta kun Olkihatut olivat etsimässä läheisestä metsästä ”Southbirdiä”, Bellamy-piraatit hyökkäsivät Apinatarhan kimppuun ja varastivat kullan joka todistaisi kultakaupungin olemassaolon. Luffy raivostui ja voitti Bellamyn yhdellä nyrkin iskulla, ottaen kullan takaisin. Tämän jälkeen Olkihatut lähtivät taivassaarelle.
Skypiea tarinan lopussa Luffy soitti kultaista kelloa, jonka soitto todisti kultakaupungin ja taivassaaren olemassaolon. Koska taivassaaren mysteeri oli ratkaistu, päätti Merirosvoliittouma Apinatarha siirtyä toiseen mysteeriin.
Merirosvoliput

Molemmilla apinakapteenilla on oma lippunsa:
Mashiran lipussa on paviaanin pää, jonka takana kaksi banaania muodostavat ristiluut.
Shoojoon lipussa on orangin pää, jonka takana on kaksi ristin muodostavaa luuta.
Laivat

Cricketillä ei ole omaa laivaa. Mashiran laiva on suuri nosturi, jolla he nostavat hylkyjä. Nosturi (ja samalla laivan keulakuva) on apina jolla on lautaset. Laivassa on myös palmuja. Shoojoon laivassa on suuria puita mastoina. Laivan kyljessä on useita tikapuita, joista Wu-Tang Diversit pääsevät kiipeämään laivaan ja ulos helposti. Laivan keulakuva on apinan pää.
Jäsenet > Montblanc Cricket

Seiyu: Hajime Taniguchi
Montblanc Cricket (モンブラン・クリケット, Monburan Kuriketto) on Jaya-saaren asukas, joka elää talonpuolikkaassa, jonka puuttuva puolikas on peitetty vanerista valmistetulla linnalla. Hänen esi-isästään Montblanc Norlandista kertova (totuutta vääristelevä) tarina sotki Cricketin elämän, ja sai Cricketin vihaamaan Norlandia. Lopulta hän päätti maineensa puhdistamiseksi etsiä kultakaupungin sukeltaen päivittäin etsiäkseen todisteita. Myöhemmin hän tutustui Mashiraan ja Shoojoon jotka ovat Norlandista kertovan kuvakirjan faneja, ja päättivät auttaa Cricketiä löytämään kultakaupungin. Lopulta Olkihatut tulivat onkimaan Cricketiltä tietoja taivassaarelle pääsemiseksi. Olkihattujen etsiessä taivassaarelle pääsemisen kannalta oleellista ”Southbirdiä”, Bellamy-merirosvot hyökkäsivät ja varastivat Merirosvoliittouma Apinatarhan vaivalla merestä hankitut todisteet kultakaupungista. Luffy haki kullan takaisin jonka aikana Cricket, Mashira ja Shoojoo auttoivat Olkihattuja rakentamaan Going Merrystä mallin, jolla he voisivat matkustaa taivassaarelle. Lopulta Luffy todisti kultakaupungin olemassaolon ja Cricket Mashiran ja Shoojoon kanssa miettivät uutta unelmaa ratkottavaksi.
Jäsenet > Mashira

Seiyu: Aruno Tahara
Tunnetaan ”hylynnostajakinginä” joka hallitsee isoveljensä Shoojoon kanssa Jaya-saaren läheistä merta. Hän ilmestyi ensi kertaa kun suuri kaljuuna putosi taivaalta aikoen nostaa sen merenpohjasta. Työt kuitenkin keskeytyivät kun suuri merihirviö söi kaljuunan. Tämän jälkeen ”jättiläiset” pelottivat Olkihatut, merihirviön ja Mashiran miehistöineen pois. Kun he pääsivät turvaan, Mashira oli päätynyt Olkihattujen laivaan. Potkaistuaan hänet pois, Olkihatut matkasivat Jayaan ja myöhemmin Cricketin kotiin jossa he tapasivat Mashiran ja veljensä Shoojoon. Siellä heistä tuli ystäviä ja Mashira muiden kanssa päätti auttaa Olkihattuja parantelemaan Going Merryä taivassaarelle pääsemiseksi. Mashira on veljeksistä eniten apinan näköinen, ja pitääkin siitä, jos häntä sanotaan esimerkiksi apinaattiseksi.
Jäsenet > Shoojoo

Seiyu: Isamu Tanonaka
Hän on Mashiran veli ja heidän pomonsa on Montblanc Cricket. He ovat Cricketin esi-isästä kertovan kuvakirjan faneja ja auttoivat Cricketiä etsimään kultakaupunkia. Kuten Mashira, hän auttoi myös Olkihattuja parantelemaan Going Merryä taivassaarelle lentämiseksi. Shoojoo tunnetaan ”merentutkijakinginä” joka hallitsee pikkuveljensä Mashiran kanssa Jaya-saaren läheistä merta. Ensi kerran tavatessaan Olkihatut hän hyökkäsi heidän kimppuunsa ja melkein tuhosi heidän ja oman laivansa ”hävityskiekauksella”. Omasta mielestään hän on tarpeeksi arvokas kaapparilordin virkaan edellisen pudottua virasta, koska hän ei ole leikannut hiuksiaan kertaakaan.
Merirosvoliittouma Apinatarhan voimat

Yksinään liittouman kolme kapteenia ovat heikkoja, mutta yhdessä vahvoja. He kuitenkin hävisivät helposti Bellamy-piraateille, pystyen kuitenkin taistelun jälkeen yhä korjaamaan Olkihattujen laivaa.
-maailma
| --- | --- |
Olkihattupiraatit:   Monkey D. Luffy  Roronoa Zoro  Nami  Usopp  Sanji  Tony Tony Chopper  Nico Robin  Franky  Going Merry  Thousand Sunny 
Ystävät:   Nefertari Vivi  Portgas D. Ace 
Pääviholliset:   Buggy-klovni  Kuro  Don Krieg  Arlong  Baroque Works  Wapol  Bellamy  Ener  Foxy  CP9  Thriller Bark 
Maailmanhallitus:   Smoker  Aokiji 
Merirosvot:   Shanks Punatukka  Valkoparta  Mustaparta  Gold Roger 
One Piece -merirosvoryhmät:   Arlong-merirosvot  Bellamy-piraatit  Buggyn merirosvojoukko  Foxy-piraatit  Krieg-merirosvot  Merirosvoliittouma Apinatarha  Mustan kissan merirosvot  Mustaparta-merirosvot  Olkihattupiraatit  Peltikunkku-merirosvot  Punapää-merirosvot  Thriller Bark  Valkoparta-merirosvot 
Muita organisaatioita:   Maailmanhallitus  Merivoimat Merivoimien jäsenet  Kaapparilordi  Cipher Pol  Baroque Works  Skypiean papisto  Shandiat  Galley-La Company  Frankyn perhe  Yonkou 
Muuta:   One Piecen paikat  Grand Line
Chatuphum Chinnawong

Chatuphum Chinnawong (thaiksi จตุภูมิ ชินวงศ์; s. 19. heinäkuuta 1993 Nakhon Ratchasima) on thaimaalainen painonnostaja. Hän osallistui vuoden 2012 kesäolympialaisiin Lontoossa ja sijoittui siellä neljänneksi 77 kg -sarjassa. Lisäksi hän on kilpaillut muun muassa painonnoston maailmanmestaruuskilpailuissa 2011.
Mir (ohjelmisto)

| Mir |
| --- | --- |
Luoja:  Canonical Ltd
Kehittäjä:  Canonical Ltd
Kehityshistoria
Kehitysversio:  1.0.0 / 21. syyskuuta 2018
Tiedot
Ohjelmistotyyppi:  Ikkunointipalvelin
Alusta:  Linux
Ohjelmointikielet:  C++
Lisenssi:   GPL v3
Aiheesta muualla
wiki.ubuntu.com/Mir
Mir on Canonicalin kehittämä ikkunointipalvelin, jonka on tarkoitus korvata tällä hetkellä käytössä oleva X Window System Ubuntussa.
Mir julkistettiin 4. maaliskuuta 2013.
Canonical on ilmoittanut siirtyvänsä Wayland-ohjelmistoon X Window Systemin korvaajana.
Dangal (elokuva)

| Dangal |
| --- | --- |

Ohjaaja:  Nitesh Tiwari
Käsikirjoittaja:  Nitesh Tiwari Piyush Gupta Shreyas Jain Nikhil Meharotra
Tuottaja:  Aamir Khan Kiran Rao Siddharth Roy Kapur
Säveltäjä:  Pritam
Kuvaaja:  Setu
Leikkaaja:  Ballu Saluja
Pääosat:  Aamir Khan Sakshi Tanwar Fatima Sana Shaikh Zaira Wasim Sanya Malhotra Suhani Bhatnagar Aparshakti Khurana Girish Kulkarni
Valmistustiedot
Valmistusmaa:  Intia
Tuotantoyhtiö:  Aamir Khan Productions Walt Disney Pictures India
Levittäjä:  Walt Disney Studios Motion Pictures Netflix
Ensi-ilta:   21. joulukuuta 2016  23. joulukuuta 2016
Kesto:  161 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Dangal on vuonna 2016 ensi-iltansa saanut intialainen hindinkielinen urheiludraamaelokuva, jonka ohjasi Nitesh Tiwari. Aamir Khan näyttelee Mahavir Singh Phogatia, joka valmentaa tyttäriään Geeta Phogatia ja Babita Kumaria Intian ensimmäisiksi kansainvälisen tason naispainijoiksi.
Näyttelijät

| 0 | 1 | 2 |
| --- | --- | --- |
|  Aamir Khan  | … |  Mahavir Singh Phogat   |
|  Sakshi Tanwar  | … |  Daya Shobha Kaur   |
|  Fatima Sana Shaikh  | … |  Geeta Phogat   |
|  Zaira Wasim  | … |  nuori Geeta Phogat   |
|  Sanya Malhotra  | … |  Babita Kumari   |
|  Suhani Bhatnagar  | … |  nuori Babita Kumari   |
|  Aparshakti Khurana  | … |  Omkar   |
|  Ritwik Sahore  | … |  nuori Omkar   |
|  Girish Kulkarni  | … |  Pramod Kadam   |
|  Vivan Bhatena  | … |  Harkinder   |
|  Shishir Sharma  | … |  Kansallisen urheileakatemian osastopäällikkö   |
|  Meenu Prajapati  | … |  Jasmeet   |
|  Badrul Islam  | … |  Shamim   |
|  Karmveer Choudhary  | … |  Mahavir Singh Phogatin isä   |
Soundtrack

Kaikki sävellykset Pritam.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Haanikaarak Bapu” | Sarwar Khan, Sartaz Khan Barna | 4.22 |  |  |  |  |  |  |
| 2. | ”Dhaakad” | Raftaar | 2.56 |  |  |  |  |  |  |
| 3. | ”Gilehriyaan” | Jonita Gandhi, Neha Kakkar | 3.40 |  |  |  |  |  |  |
| 4. | ”Dangal” | Daler Mehndi | 4.59 |  |  |  |  |  |  |
| 5. | ”Naina” | Arijit Singh | 3.45 |  |  |  |  |  |  |
| 6. | ”Dhaakad” (Aamir Khan Version)  | Aamir Khan | 2.56 |  |  |  |  |  |  |
| 7. | ”Idiot Banna” | Nooran Sisters | 4.08 |  |  |  |  |  |  |
|  |  |  | 26.46 |  |  |  |  |  |  |
Vastaanotto

Box Office India julisti Dangalin ”kaikkien aikojen jymymenestykseksi”.
Aiheesta muualla

Dangal Internet Movie Databasessa (englanniksi)
Dangal AllMoviessa. (englanniksi)
Mikko Halkilahti

Leonard Mikael (Mikko) Halkilahti (4. tammikuuta 1884 Turku – 28. helmikuuta 1962 Helsinki) oli suomalainen Turusta kotoisin ollut taidemaalari. Hän asui 1920-luvun alusta lähtien ulkomailla, pääasiassa Pariisissa ja Berliinissä, joissa opiskeli kuvataiteita.
Suomeen Halkilahti palasi ennen toista maailmansotaa ja piti taidenäyttelyitä Helsingissä. Halkilahti vaikutti myös teatterissa.
Michael Tilson Thomas

Michael Tilson Thomas
Michael Tilson Thomas (s. 21. joulukuuta 1944 Los Angeles) on yhdysvaltalainen kapellimestari, säveltäjä ja pianisti.
Tilson Thomas sai musiikin maisterin arvon vuonna 1967 Etelä-Kalifornian yliopistosta. Vuonna 1969 hänestä tuli Bostonin sinfoniaorkesterin apulaiskapellimestari, ja myöhemmin hän sai nimityksen sen päävierailijaksi. Vuosina 1971–1979 Tilson Thomas toimi Buffalon filharmonikkojen musiikillisena johtajana ja vuosina 1981–1985 Los Angelesin filharmonikkojen päävierailijana. Vuosina 1987–1995 hän oli Lontoon sinfoniaorkesterin pääkapellimestari.
Tilson Thomas perusti vuonna 1987 myös koulutukselliseen toimintaan osallistuneen New World Symphonyn. Vuosina 1995–2020 hän oli San Franciscon sinfoniaorkesterin musiikillinen johtaja. Tilson Thomas tuli tunnetuksi aikansa säveltäjien teosten esitysten ja kokeellisten ohjelmien johtamisesta. Hän sai Ordre des Arts et des Lettres'n ritarin arvon ja vuonna 2009 National Medal of Artsin. Vuonna 2006 hänet valittiin Yhdysvaltain taide- ja tiedeakatemian jäseneksi. Tilson Thomas on saanut lukuisia Grammy-palkintoja ja -ehdokkuuksia.
Tilson Thomas aloitti vuonna 1976 seurustelun Joshua Mark Robisonin kanssa. Pariskunta solmi samaa sukupuolta olevien avioliiton vuonna 2014.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)